Sinem Saban

Sinem Saban marubucin fim ne na Australiya, furodusa, darekta, kuma Mai fafutukar kare hakkin dan adam. An fi saninta da jagorantar da kuma samar da fim din Our Generation . 

 Farkon rayuwa
An haifi Saban daga iyayen Turkish Cypriot waɗanda suka ƙaura zuwa Australia a farkon shekarun 1970.[1] Ta yi karatun Harkokin Watsa Labarai, Nazarin Aborijin da Shari’a a Jami'ar RMIT da Jami'ar La Trobe dake malbourne, yayin da take aikin sa kai a cibiyar al’adun Aborijin ta gida a Geelong, Victoria. A shekarar 2000, sha’awarta ta sanin ƙarin game da al’adar gargajiya ta Aborijin ta sa ta koma Darwin inda ta kammala karatun koyarwa na sakandare a Jami'ar Charles Darwin .  A shekarar 2004, an gayyace ta ta haɗu da mawakin Michael Franti don yin fim da rubuce-rubuce game da yadda yakin ya shafi rayuwar mutane a Iraq, Palestine da Isra’ila don fim dinsa I Know I'm Not Alone.[2] Bayan dawowarta Australia, ta ci gaba da koyarwa a cikin al’ummomin Yirrkala, Maningrida da Galiwin’ku kuma ta bi burinta na kare haƙƙin asalin mutane. A lokacin hutu, an gayyace Saban ta yi fim da ɗaukar hotunan rayuwar Yolngu, farauta, bukukuwa da labarai. Da lokacin Shirin Kula da Harkokin Yankin Arewa  na 2007, Saban ta fara aikin yin fim mai suna Our Generation. 

 Hotunan fina-finai 
ShekaraTakenGudummawaBayani2010ZamaninmuDarakta, edita, mai daukar hoto da kuma furodusaFim din

Manazarta 

Category: Marubutan Fim